Dunaszekcső község Képviselőtestülete

4/1992.

Jegyzőkönyv

Készült: a Dunaszekcső községi Képviselőtestület 1992. február 26-án megtartott üléséről.

Jelen vannak: dr. Schmidt József,

Dr. Pálos Ferenc,

Dr. Márton Lázár,

Draskovits Pál,

Szödényi István,

Sándor József,

Hetényi Ádámné, 

Guzsván Lajosné helyi képviselők, továbbá

Hegedűs György, Vincze Lászlóné, Tóth Zoltán, Hetényi Ádám, dr. Pálosné Németh Mária, Papp János, Treutz Frigyesné, Hauk Istvánné, Gubik Gézáné tanácskozási joggal meghívottak.

Távol maradt: dr. Wilhelm József helyi képviselő.

Dr. Schmidt József polgármester üdvözli a helyi képviselőket, valamint a tanácskozási joggal meghívottakat.

Megállapítja, hogy az ülés határozatképes, mert a 9 fő képviselő közül 8 fő jelen van.

Ezután az ülést megnyitja, majd javaslatot tesz a napirendi pontokra, melyet a képviselők egyhangúlag elfogadtak, így az alábbi napirendi pontokat tárgyalták meg:

Napirendi pontok:
1.) Lejárt határidejű határozatok, két ülés között történtek

Előadó: dr. Schmidt József polgármester

2.) Az önkormányzat 1992. évi költségvetésének tervezete 

Előadó: Vincze Lászlóné gazd. csop. vez. 

3.) Egyebek

NAPIRENDEK TÁRGYALÁSA

1.) napirendi pont: Lejárt…

Dr. Schmidt József polgármester elmondja, hogy lejárt határidejű határozatunk nincs.

Kérdés, hozzászólás nem volt, a képviselőtestület 8 szavazattal 0 ellenében az alábbi határozatot hozta: 

19/1992. számú határozat
A képviselőtestület a lejárt határidejű határozatokról szóló nemleges jelentést elfogadja.

2.) napirendi pont: Az Önkormányzat 1992. évi költségvetésének tervezete (írásban mellékelve)

Vincze Lászlóné: A számszaki anyagban – a 2. számú mellékletben – egy hiba van, a közvilágítási szolg. kiadási előirányzata helyesen 1.321 e Ft, így az összes működési kiadás is módosul; 45.473 e Ft-ra.

Guzsván Lajosné: A Pénzügyi Bizottság megtárgyalta az 1992. évi pénzügyi tervezetet. Sok bizonytalanság van, amit nem lehet előre tervezni. Felvetődött, hogy az út- , híd-, járdajavításokhoz, bért tartalékolni, célzott felhasználással.

A bári önkormányzat bejelentése, miszerint külön kíván válni, érzékenyen érinti az iskolát is. Jó lenne, ha a báriak minél előbb nyilatkoznának a szándékukról, hogy a szeptemberi új tanévet e szerint indíthassák. A munkahelyi étkeztetés kiszélesítése úgy vetődött fel, hogy ha mindenki megkaphatná, lehet, hogy többen étkeznének a konyhán.

Indokoltnak tartották  a Zrínyi utcában és az Ady E. u. mindkét  oldalán a járda felújítását.

Dr. Pálos Ferenc: Tudomása szerint a báriak a körjegyzőségből kívánnak kiválni, az iskolától és az egészségügytől nem.
Hetényi Ádám: A bári különválással kapcsolatban ő is úgy tudja, hogy az oktatásügy közös marad. De a következő tanév megkezdése előtt – legkésőbb májusban – nyilatkozniuk kell, mit terveznek.

Az elektromos hálózat és a tornaterem felújításához 1.600 e Ft-ot terveztek, az elektromos hálózatra 1 millió ft és 500 e Ft a tornateremre, a fennmaradó 100 e Ft-ot mire tervezték?

A napközit miért kell külön tervezni?

Vincze Lászlóné: Az iskolai gyakorlókertre 50 e Ft-ot terveztünk. A tornaterem tetőzetének megoldására jelentkezett egy bátaszéki vállalkozó, eszerint kevesebbe kerülne, mint a tervezett 500 e Ft.

A 100 e Ft-ot az óvoda központi fűtésének gázra történő átalakítására terveztük.

A napközi otthoni ellátás szakfeladat tartalmazza a bári utibérleteket, a napközis nevelők bérét és annak az SZTK vonzatát, a nyugdíjas pedagógus nyugdíját, a menzás és a napközis gyermekek normakiegészítését.

Dr. Schmidt József polgármester: A bári polgármester az iskola fenntartási költségét soknak tartja. 

Májusban közös ülést kell tartani, ahol el kell dönteni, hogy külön válnak, vagy sem.

Vincze Lászlóné: 1991-ben a normatíván kívül 6 e Ft-tal többet költöttünk gyermekenként, az idén várhatóan 13 e Ft-tal fogunk többet költeni.

Dr. Schmidt József polgármester: A tervezet szerint 4 millió Ft szabad pénzeszközünk van, ennek felhasználásáról nem kell most dönteni, de javaslatot lehet tenni. Javasolja pl: a Bokor ház teljes felújítását, a pü. bizottság javaslatával egyetért, hogy bértartalékot képezzünk, az egészségügyhöz számítógép vásárlására 100 e Ft-ot kell biztosítani, a községháza villamoshálózatának – felújításának – tervezése, a Tinódi utca elejének burkolása, mintegy 10 m-es szakaszon. Az Újvárosban a temető alatti járda felújítása.
Hetényi Ádámné: A Willy A. utcában a patakpart egy része megcsúszott, itt szakaszosan támfalat kellene építeni. Egyúttal elmondja, bár nem tartozik a költségvetéshez, az alapítvánnyal nevetségessé váltunk, ő legalább havi 1.000 Ft-os támogatásra gondolt.

Hetényi Ádám: Javasolja, hogy az alapítványi összeget vagy megszűntetni, vagy pedig szüneteltetni 1-2 évig, amikor már érdemes kiosztani.

Vincze Lászlóné: Az OTP-nél az a gyakorlat, ahol kis összegű az alapítvány, legalább 1 évig nem nyúlnak hozzá.

Dr. Schmidt József polgármester: A kuratóriumnak az alakuló ülést meg kellett tartania. Egy jelentkező volt, aki megkaphatta volna a támogatást.

Hetényi Ádám: Az iskola udvarát átszelő járda javítása is indokolt lenne.

Treutz Frigyesné: Az Idősek Klubja előtti járda rossz, eső után befolyik a víz az épületbe. A belső helyiségek felújítása is időszerű lenne. 

Sándor József: A Bokor-féle lakás külső homlokzatát javasolja felújítani. Ha szolgálati lakássá alakítjuk át, vád érhet bennünket, hogy a másik szolgálati lakást eladtuk.

Hetényi Ádámné: A művelődési házban a vizesblokk a KIOSZ épületével közös, nem tudja, ha probléma van, hol zárja le, külön kellene választani.
Több hozzászólás nem volt, a képviselőtestület 8 szavazattal 0 ellenében az alábbi rendeletet alkotta:

A Dunaszekcső Községi Önkormányzat Képviselőtestületének

1/1992. számú önkormányzati rendelete

az 1992. évi költségvetésről

(a rendelet a jegyzőkönyv melléklete)

3.) napirendi pont: Egyebek

Hegedűs György: Ismerteti, hogy az Ericson Kft. területet kíván venni Dunaszekcsőn a telefon célépület elhelyezéséhez, mintegy 100 m2 nagyságban.

Erre két helyet jelöltek meg, vagy a Széchenyi u. 74/1. hrsz-ú ingatlant, vagy a községháza tűzoltó szertár és a rendőrlakás közötti területét. A kettő közül később döntenek, hogy melyik területre tartanak igényt. 

Eladási árként 600 Ft/m2-es árat javasol megállapítani.

Kérdés, hozzászólás nem volt, a képviselőtestület 8 szavazattal 0 ellenében az alábbi határozatot hozta:

20/1992. számú határozat
A képviselőtestület az ERICSON KFT. részére, a később kiválasztandó terület eladási árát 600 Ft/m2-ben állapítja meg.

Dr. Pálos Ferenc: A gázosok után az egy év letelt, a helyszíni bejárás során körültekintőnek kell lenni, hogy a hibákat kijavítsák.
Több tárgy nem volt, a polgármester megköszönte a megjelenést és az ülést 18 órakor bezárta.

Kmft.


Dr. Schmidt József
Hegedűs György


polgármester
körjegyző 

A Dunaszekcső Községi Önkormányzat Képviselőtestületének

1/1992. számú önkormányzati rendelete

az 1992. évi költségvetésről

A képviselőtestület az 1990. évi CIV. törvény 36. §. /4/ bekezdésében kapott felhatalmazás alapján, az 1991. évi XCI. Törvény 50. §. /1/ bekezdésének figyelembe vételével a következőket rendeli: 

Az önkormányzat költségvetése

1. §.

/1/ A Dunaszekcső Községi Önkormányzat 1992. évi költségvetése 53.533.000 forint.

/2/ A költségvetés bevételeinek forrásonkénti – illetve kiadásainak feladatonkénti felsorolását az 1. sz. melléklet tartalmazza.

/3/ A költségvetés bevételi és kiadási előirányzatainak szakfeladatok szerinti felsorolását a 2. számú melléklet tartalmazza.

2. §.

 A képviselőtestület által jóváhagyott előirányzatok között átcsoportosítani nem lehet, kivéve, ha az önkormányzati feladatok ellátása érdekében – a polgármester kezdeményezésére – azt a képviselőtestület engedélyezi.

Záró rendelkezések
3. §. 

Ez az önkormányzati rendelet kihirdetése napján lép hatályba, de rendelkezéseit 1992. január 1-től kell alkalmazni.
Dunaszekcső, 1992. február 26.


Dr. Schmidt József
Hegedűs György


polgármester
körjegyző 

Ez az önkormányzati rendelet Dunaszekcső községben kihirdetésre került.

Dunaszekcső, 1992. március 27.



Hegedűs György



körjegyző 

Dunaszekcső község Polgármesterétől
4/1992.

Meghívó

Dunaszekcső község Önkormányzati Képviselőtestülete 1992. február 26-án (szerda) délután 16 órai kezdettel ülést tart, melyre meghívom.

Az ülés helye: a községháza tanácskozó terme

Napirendi pontok:

1.) Lejárt határidejű határozatok, két ülés között történtek

Előadó: Dr. Schmidt József polgármester

2.) Az önkormányzat 1992. évi költségvetésének tervezete

Előadó: Vincze Lászlóné gazd. csop. vez.

3.) Egyebek 

A 2.) napirendi ponthoz írásos anyag mellékelve!

Dunaszekcső, 1992. február 21.



Dr. Schmidt József



polgármester 

8/1992.

25 pl.

Dunaszekcső Községi Önkormányzat 1992. évi pénzügyi tervének tervezete                          1. sz. melléklet         ezer Ft-ban
	BEVÉTELEK
	1992. évi előirányzat
	KIADÁSOK
	1992. évi előirányzat

	Község általános támogatása
	2.000
	MŰKÖDÉSI KIADÁSOK
	44.473

	Település üzemeltetés
	7.455
	- ebből bér
	17.693

	Lakásgazdálkodási tevékenység
	1.146
	- SZTK
	7.777

	Szociálpolitikai feladatok
	4.116
	KÖLTSÉGVETÉSI TARTALÉK
	1.000

	Idősek és fogyatékosok u. int. ell.
	700
	FEJLESZTÉSI KIADÁS
	3.387

	Óvodai ellátás
	1.539
	- vízellátás
	2.000

	Kieg. áll. hj. nemzetiségi okt.
	200
	- szennyvíz
	887

	Általános iskolai oktatás
	7.092
	- könyvtár és műv. ház (részben) gázellátása
	500

	Kieg. áll. hj. nemzetiségi okt
	1.500
	FEJLESZTÉSI TARTALÉK
	500

	Helyi művelődési feladatok
	497
	SZABAD PÉNZESZKÖZ
	4.173

	Alanyi jogú állami hozzájárulás
	26.245
	ÖSSZES KIADÁS
	53.533

	Személyi jövedelemadó 50%
	8.293

	Kiegészítés
	2.685

	Társadalombiztosítási támogatás
	3.318

	Lakossági adók
	1.316

	Működési bevétel
	1.168

	Ár és díjbevétel
	1.891

	Egyéb bevétel
	820

	Bári önkormányzattól működési célra átvett pénzeszköz (hivatal, iskola)
	3.624

	1991. évi pénzmaradvány
	4.173

	ÖSSZES BEVÉTEL
	53.533


1992. évi bevételi és kiadási előirányzatok 

szakfeladatonként 
ezer Ft

	Szakfeladat
	Kiadási előirányzat
	Kiadási előirányzat
	Bev. előirányzat

	
	
	Bér
	SZTK
	műk. bev.
	ár és díj bev.

	Állateü. feladat
	215
	139
	61
	
	60

	Mezőgazd. és erdőg. f. 
	
	
	
	
	

	Helyi utak fenntart.
	3000
	
	
	
	

	Vízrendezés, belvízment.
	78
	
	
	
	

	Egyéb tul. ing. kezelése
	630
	
	
	150
	1521

	Köztisztasági szolg. 
	673
	87
	38
	
	230

	Településtiszt. szolg.
	150
	
	
	
	

	Parkfenntartás
	249
	125
	55
	
	

	Közvilágítási szolg.
	1200
	
	
	
	

	Egyéb v. és községgazd. 
	2425
	1245
	548
	
	

	Körzeti eü. szolg. 
	2545
	1383
	609
	
	

	Községi fogorv. szolg. 
	685
	431
	190
	
	

	Anya-gyermek ifj. ellátás
	643
	394
	173
	
	

	Időskorúak r.f. klubok tev.
	1654
	455
	200
	28
	

	Körz. házi gond. szolg.
	590
	389
	171
	90
	

	Rendszeres szoc. segély
	600
	
	
	
	

	Rendkívüli szoc. segély
	1710
	
	
	
	

	Ápolási díj
	200
	
	
	
	

	Óvodai nevelés
	4226
	2282
	1004
	24
	

	Isk.kor.ált.isk.okt.
	10788
	6144
	2703
	
	

	Rendszeres nev. segély
	20
	
	
	6
	

	Rendkívüli nev. segély
	100
	
	
	
	

	Ált.isk.napk.otth.ellát.
	1929
	1031
	454
	
	

	Alapfokú okt.int.nagyjav.
	1700
	
	
	
	

	Közműv.könyvtári felad.
	1152
	411
	181
	
	

	Műv.házak felad.
	1564
	566
	249
	650
	80

	Ifjúsági egyéb felad.
	262
	
	
	220
	

	Sportintézmények
	288
	
	
	
	

	Tanácsi ig. tev.
	4940
	2594
	1141
	
	

	Önkéntes tü. tev. 
	136
	17
	
	
	

	Költségvetési tartalék
	1000
	
	
	
	

	ÖSSZES MŰKÖDÉSI KIADÁS
	45352
	17693
	7777
	1168
	1891


Dunaszekcső község Polgármesterétől

4/1992.

Meghívó

Dunaszekcső község Önkormányzati Képviselőtestülete 1992. február 26-án (szerda) délután 16 órai kezdettel ülést tart, melyre meghívom.

Az ülés helye: A községháza tanácskozó terme

Napirendi pontok:

1.) Lejárt határidejű határozatok, két ülés között történtek

Előadó: Dr. Schmidt József polgármester

2.) Az önkormányzat 1992. évi költségvetésének tervezete

Előadó: Vincze Lászlóné gazd. csop. vez. 

3.) Egyebek

A 2.) napirendi ponthoz írásos anyag mellékelve!

Dunaszekcső, 1992. február 21.



Dr. Schmidt József



polgármester 

8/1992. 

25 pl.

ELŐTERJESZTÉS
A Dunaszekcsői Önkormányzati Testület 1992. február 26-i ülésére.

Tárgy: A Dunaszekcsői önkormányzat 1992. évi pénzügyi tervezetének megtárgyalása, az 1992. évi terv megállapítása

Tisztelt Képviselőtestület!

A Magyar Köztársaság 1992. évi költségvetéséről és az államháztartás vitelének 1992. évi szabályairól szóló törvényt az Országgyűlés 1991. december 31-i ülésén elfogadta.

A helyi önkormányzat költségvetését a következő csoportosításban kell a képviselőtestület elé terjeszteni:

- a bevételeket forrásonként,

- a működési, fenntartási előirányzatokat önálló költségvetési szervként, ezen belül kiemelten


- a bért és a társadalombiztosítási járulékot


- a célfeladatot


- a helyi önkormányzat által kijelölt beruházási, felújítási előirányzatokat célonként


- az általános tartalékos és a


- céltartalékot.

BEVÉTELEK

A számszaki adatokat az 1. sz. melléklet tartalmazza. A működési bevételek szakfeladatonkénti részletezése és a 2. sz. mellékletben található.

Az Országgyűlés a helyi, a feladatot ellátó önkormányzat költségvetéséhez közvetlenül és felhasználási kötöttség nélkül felhasználható normatív állami hozzájárulást állapított meg.

A Dunaszekcsői önkormányzat normatív állami hozzájárulásának jogcímei az alábbiak:

1.) Község általános támogatása (1992. I. 1-én önálló közigazgatású község veheti igénybe) 2 millió Ft.

2.) Település üzemeltetés 
Az 1991. január 1-i állandó népesség száma alapján a települések kommunális, út- hídfenntartási és ezek felújítási feladataihoz, valamint a település üzemeltetés során jelentkező egyéb kiadásokhoz vehető igénybe, 3.000 Ft/fő.

3.) Lakásgazdálkodási tevékenység 

Igénybe vehető a település 20-30 éves korcsoportjába tartozó állandó népesség után az 1991. január 1-i állapot szerint. Összege: 3.380 Ft.

4.) Szociálpolitikai feladatok

      A 0-17éves, a 60 éves és ennél idősebb 1991. január 1-i állandó népesség után igénybe vehető összeg a települések szociálpolitikai feladataihoz járul hozzá. 3.500 Ft/inaktív lélekszám.
5.) Idősek és fogyatékosok nappali intézményi ellátása
Összege: 28 ezer Ft/ellátott

A hozzájárulást az idősek klubja valamint a gondozási központ fenntartásához veheti igénybe az önkormányzat.

6.) Óvodai ellátás

Összege: 19 ezer Ft/ellátott

            Az önkormányzati intézményben óvodai ellátásban részesülők után vehető igénybe.

7.) Kiegészítő állami hozzájárulás a nemzetiségi, etnikai óvodai ellátáshoz
Összege: 5 ezer Ft/ellátott

8.) Általános iskolai oktatás

Összege: 36 ezer Ft/oktatott tanuló

Az általános iskolás korú (6-14 éves) nappali rendszerű oktatásban résztvevő tanulók után vehető igénybe.

9.) Kiegészítő állami hozzájárulás a nemzetiségi, etnikai vagy kéttannyelvű oktatáshoz
Összege: 15 ezer Ft/oktatott

10.) Helyi közművelődési feladatok
       Összege: 200 Ft/fő

       A hozzájárulást az 1991. január 1-i állandó népesség alapján veheti igénybe az       önkormányzat a települési kulturális, közművelődési feladatokhoz.

Személyi jövedelemadó

A központilag számított támogatások közé tartozik.

A települési önkormányzatot az állandó lakosok által 1990. évre bevallott – az APEH által településenként kimutatott – személyi jöv. adó 50%-a illeti meg. Ahol az 1 főre jutó összeg nem éri el a 4300 Ft-ot, a bevételt e szintig a központi költségvetés kiegészíti. (8293+2685=10978 e Ft)
Társadalombiztosítási támogatás

A társadalombiztosítás a költségvetés készítésének időpontjáig nem közölte az önkormányzattal az 1992. évi támogatási összeget, így a tavalyi módosított előirányzat került bedolgozásra.

Lakossági adók

A tervezett adóbevétel az alábbi adónemekből tevődik össze:

Helyi adó: 
építményadó
100.000 Ft


idegenforgalmi adó
450.000 Ft (előzetes számítások)


gépjárműadó
713.000 Ft

(A települési önkormányzatot az általa a belföldi gépjárművek után beszedett adó 50%-a illeti meg)

Működési bevételek

Az előző évhez viszonyítva jelentősen csökkent a működési bevételek előirányzata. A központi konyha vállalkozónak történő kiadásával a térítési díjak nem az önkormányzat számlájára futnak be. (kivéve az óvodai délesek térítése, az idősek reggeli és tízórai térítése, a területen végzett gondozási díjak)

Működési bevételként jelentkezik a művelődési ház és a balatoni tábor bevétele. A művelődési ház bevételi előirányzata is módosul, ha a mozi működtetését esetleg vállalkozó veszi át. Reális működési bevételek tervezése volt a cél a tervezés során.

Egyéb bevételek

Az előző évektől eltérően még jelentősebb bevétellel számolhat az önkormányzat éppen az épületek bérbeadás következtében. (iskola, napközi, központi konyha, volt pártház stb. 1.891 e Ft) Telek eladásból 820 e Ft bevétellel lehet számolni. (benzinkút, fagylaltozó, varroda, egyéb)

Előző évi pénzmaradvány

Az előző évi összesített pénzmaradvány (önkormányzat+körjegyzőség) 4.173.000 Ft.
Fejlesztésnél
937

Jelentősebb bérmegtakarítás
538(215+323)

Segélyek maradványa
1.130

Élelmezés         -II-
854 gy. 100 feln., 80 menzás

Közvilágítás     -II-
200

Körjegyzősgé   -II-
550

Ezek a jelentősebb összetevői.

Működési célra átvett pénzeszköz

A bári önkormányzat átadása lakosság arányosan a hivatal működéséhez, valamint normatíva alapján az általános iskolai oktatáshoz. 1.182 e + 1.872 + 570 = 3.624 e

Kiadások

A működési kiadások tervezése során csak törekedni lehet a reális költségeknek megfelelő tervezésére. Az országgyűlés az áremelkedések ellensúlyozására 5% dologi automatizmust biztosított. A helyi tervezés során 10% dologi automatizmus került beépítésre, továbbá nagyfokú áremelkedésekre, különösen az energia területén azonban már nem nyújtanak fedezetet az előirányzatok.

1992-ben az önkormányzatoknál a központilag biztosított bérfejlesztés mértéke 10%.

A helyi tervezés során a bérfejlesztés mértéke 20%.

A +10% bérfejlesztésnek fedezete megtermelődött a béralap nagyarányú csökkenésével, hiszen az előző évi báralappal szemben az 1992. évi 1.676 e Ft-tal kisebb előirányzatú.

A 10%-os béremelés költségigénye pedig 1.488 e Ft.

A bérfejlesztés tartalmazza a társadalombiztosítás által finanszírozott feladatok (körz. orv. sz. – fogorvosi szolg. – anya- és gyermekvédelem) = 10%-os bérfejlesztését is. 
A szociális ellátási feladatok tervezése az előző év szintjén történt.

Felújítási előirányzatok alakulása 1992-ben

- Általános iskola villanyhálózatának felújítása (I. ütem) 


1.100.000,-

- Tornaterem tetőzetének felújítása






   500.000,-

- I. sz. óvoda és a községháza központi fűtésének

  Gázra történő átszerelése






   100.000,-

- Útfelújítás /volt piactér és környékének rendezése



1.500.000,-

- Zrínyi utca






   500.000,-

- Iskolaudvarban lévő műemlékjellegű ház felújításának megkezdése

- Az utak-hidakra tervezett összeg az előző évinél jelentősebb, így folytatható a járdafelújítás, valamint néhány helyen a zúzott kővel történő útjavítás. (Ady E. u. páratlan oldala, 1.500.000 gyógyszertártól Bokor közig, és még, néhány helyen a testület döntése alapján.

- A költségvetés fedezetet biztosít az 1992. évi szúnyogírtás költségére, a Lánka és a Diási patak tisztítására is. 

Az előbbi 150.000,-  az utóbbi 50.000,- értékben.

- A sportkör átalakulásával az eddigi önkormányzati támogatás már kevésnek bizonyul, - 60 e Ft volt – szükséges a támogatás megemelése (220 e Ft).

- A kábeltévé-hálózat kiépülésével, a helyi stúdió működésére a közművelődési könyvtár előirányzatán belül kellett fedezetet biztosítani.

- Az iskolai költségvetés magába foglalja a 200 e Ft nemzetiségi céltámogatást is.

- Az óvodai költségvetésben biztosítva van a fedezet a II. sz. óvoda elkerülhetetlen fűtés felújítására, 50 e Ft értékben, egyéb munkákra, szintén 50 e Ft értékben.

A működés biztonsága érdekében, az előre nem tervezhető váratlan feladatokra, a nem ellensúlyozott áremelkedésekre szükséges 1.000.000,- Ft költségvetési tartalék képzése, s annak egy későbbi időpontban történő felosztása a testület által.
FEJLESZTÉSI KIADÁSOK

- 1992-ben folytatódik és befejeződik Dunaszekcső ivóvíz ellátása javításának 1991-ben megkezdett üteme. Amennyiben az igényelt céltámogatást megkapja az önkormányzat, úgy az erre a feladatra szánt pénzeszközök növekednek és lehetővé válik egy előzetes tartalékolás a következő ütemre.

Amennyiben nem sikerülne a céltámogatás megszerzése, az 1992. évi feladatokra a fedezet így is biztosítva van.

- 1991-ben megkezdődött és 1992-ben befejeződik az új szennyvíz és szeméttelep, dögkút létesítése. A fejlesztési előirányzat fedezetet nyújt a még felmerülő költségekre. 

- Fejlesztési feladatként jelentkezik a könyvtár, a műv. ház részbeni központi fűtéssel (gáz) való ellátása.

Szükséges 500 e Ft fejlesztési tartalék képzése is.

Kérjük, hogy a tervezettel kapcsolatosan mondják el véleményüket és javaslataikat.

Dunaszekcső, 1992. február 24.


Vincze Lászlóné sk.


gazd. csop. vez. 

Tisztelt Képviselőtestület!

Fábik József vállalkozóval 1992. május 1-vel kötött szerződés megszűnt, a központi konyha ismét az önkormányzat kezelésébe került, működését a továbbiakban biztosítani szükséges.

Így elkerülhetetlen a költségvetés módosítása.

Összességében az 1992. évi pénzügyi tervet módosítani nem szükséges, csak belső átcsoportosításokat kell végrehajtani.
Ezek a következők:

- Bérleti díjbevételünk 600.000 Ft-tal lesz kevesebb, ezt ellensúlyozza, hogy a működési bevétel legalább ilyen arányban viszont növekedni fog a térítési díjak belépése miatt.

A munkahelyi vendéglátás bevételén 600 e Ft előirányzat előírása szükséges. Az ingatlankezelés, fogalmazás, közvetítés, becslés szakfeladaton pedig ilyen nagyságú törlést kell végrehajtani.

- A vállalkozónak tervezett és kifizetett támogatás (norma-kiegészítés 160%-ra történő kiegészítés különbözetével az intézmények kiadási előirányzatát is csökkenteni kell az alábbiak szerint:


- óvodánál

297 e Ft


- iskolánál

122 e Ft


- napközinél

189 e Ft


- idősek klubja
470 e Ft



Összesen:     1.178 e Ft

- Ugyanakkor a konyha működésére is biztosítani kell pénzeszközöket. A központi konyha költségigénye, beleértve az élelmezési költségeket is: 2.687 e Ft.
Részben fedezetet nyújt az előbbi kiadási megtakarítás, de a különbözetet az előző évi pénzmaradványból és a tartalékból kell biztosítani: 1.609 e Ft-ot.

- A bári tagiskola félévi leválása miatt szükségessé vált az iskolai költségvetés módosítása is.

Az iskola költségvetésén belül a béralapot

486 e Ft-tal

A társadalombiztosítási járulékot


214 e Ft-tal

A szolgáltatási kiadásokat
 


 22 e Ft-tal

Az anyagjellegű kiadásokat 



 26 e Ft-tal

A készletbeszerzést




 55 e Ft-tal

Az ÁFA előirányzatot 



   3 e Ft-tal





Összesen: 

806 e Ft-tal

kell csökkenteni, de ezt az összeget módosítja, hogy Bari József nyugdíjazása miatt 3 havi nyugdíjkiegészítését az önkormányzat magára vállalja: 









806 e Ft








- 30 e Ft








776 e Ft-tal

kell csökkenteni az iskola költségvetését.

Az általános tartalékunk tartalmazza az előző évi pénzmaradványt, valamint a tartalékot.

A módosított pénzmaradvány: 
4.352 e Ft (4.173 e Ft zárós.+179 e Ft függő kiadás)

Az általános tartalék:


1.355 e Ft



Összesen: 

5.707 e Ft

-   179 e Ft függő kiadás






5.528 e Ft szabadon felhasználható pénzösszeg
Javaslat a pénzmaradvány (4.173 e Ft) felhasználására:

- iskolai juniális támogatása
5.000 Ft

- borverseny támogatására 
3.000 Ft

- központi konyha gázbevezetésére
    100.000 Ft

- polgármesteri hivatal villanyhálózat

felújítás terv + elméleti rész

költségei 44 e Ft + 720.00
764.000 Ft

- III. sz. kút energiaellátása
425.000 Ft

- Vízellátást javító program

II. ütem tervköltsége
481.000 Ft

Összesen:
3.387.000 Ft

  4.173.000,-

- 3.387.000,-

     786.000,- Ft

Javasoljuk, hogy: 786.000 Ft pénzmaradvány felosztására a III. negyedévben kerüljön sor.

Dunaszekcső, 1992. július 15.


Vincze Lászlóné


gazd. csop. vez. 

